કોંગ્રેસના ઉપાધ્યક્ષ અને ઉત્તરપ્રદેશના અમેઠીના સાંસદ રાહુલ ગાંધીએ શનિવારે ફરીથી વડાપ્રધાન નરેન્દ્ર મોદી અને કેન્દ્ર સરકાર પર પ્રહારો કર્યા છે. હિમાચલ પ્રદેશના ધર્મશાળાની એક રેલી દરમિયાન રાહુલ ગાંધીએ કહ્યું કે, નોટબંધી ગરીબો, ખેડૂત, મિડલ ક્લાસની વિરુદ્ધ છે. નોટબંધીના કારણે ખેતી, હૉર્ટિકલ્ચર અને પર્યટનને મોટી ખોટ ગઇ છે. મધ્યપ્રદેશ, ઝારખંડ અને છત્તીસગઢની ભાજપ સરકારો પર નિશાન સાધતા રાહુલે કહ્યું કે, આમણે આદિવાસિઓની જમીન છીનવી લીધી છે.